v 1 Til songmeistarans; við streingjaleiki; ein sálmur av Dávidi. v 2 Svara mær, tá eg kalli, rættvísis Guð mín! Í trongd vanst tú mær rúmd, so náða meg og hoyr mína bøn! v 3 Tit menn, hvussu leingi skal heiður mín vera til háð, tit elska fáfongd, fara eftir lygnum? Sela. v 4 Tit munnu spyrja, at Harrin undurfult fer við tænara sínum; Harrin hoyrir, tá ið eg á hann kalli. v 5 Harmist, men syndið ikki! Talið í hjørtum tykkara á tykkara legum og verið tigandi! Sela. v 6 Ofrið rættvísis offur og setið tykkara álit til Harrans! v 7 Mangir eru teir, ið siga: Hvør vil lata okkum skoða lukku? Lyft yvir okkum, Harri, andlits ljós títt! v 8 Mær í hjarta tú gleði hevur givið, størri enn teirra, tá tey í yvirflóð hava korn og vín. v 9 Í friði eg vil bæði leggjast og sovna, tí tú, Harri, meg letur búgva í trygdum, í einingi.